Styrkur til markaðssetningar á Vatnsþjálfa fyrir sporthesta í UAE og USA - verkefni lokið Fréttatilkynning verkefnisstjórans Með því að taka þátt í vörusýningu í Dubai vorið 2016 komst fyrirtækið Formax Paralamp í samband við hestaheiminn í Miðausturlöndum milliliðalaust . Lögð voru drög að stofnun söluskrifstofu og sölu - og þjónustuaðili ráðinn sem er á svæðinu . Markaðsstyrkur til markaðssóknar í UAE - Sameinuðu arabísku furstadæmunum - og USA - Bandaríkjum Norður-Ameríku . Okkur hjá Aqua Icelander ( Formax Paralamp ehf ) er það ljóst að með þessum styrk komumst við mörg skref áfram varðandi dreifingu á hestavörunum okkar og náðum fótfestu á gífurlega sterkum markaði eins og í Bandaríkjunum . Sameinuðu arabísku furstadæmin : Með því að taka þátt í vörusýningu í Dubai vorið 2016 komumst við í samband við hestaheiminn í Miðausturlöndum milliliðalaust sem er gríðarlega mikilvægt fyrir okkar vörur og markaðssetningu en fyrir höfðum við selt 5 vatnsþjálfunar-kerfi til Dubai í gegnum heildsala á svæðinu . Lögð voru drög að stofnun söluskrifstofu og sölu - og þjónustuaðili ráðinn sem er á svæðinu . Það er Íslendingur sem búið hefur og starfað í Dubai í 6 ár og þekkir vel viðskiptahætti ásamt því að vera tæknimenntaður . Í þessum heimshluta er hestamennska stunduð af mikilli ástríðu og gríðarlegar fjárhæðir í veðhlaupum og tengdu hestasporti . Mikið er ræktað af verðmætum hestum sem eru notaðir bæði til keppni og ánægju . Hestamennskan á þessu svæði teygir sig um allan heim , sem dæmi fengum við sölu í Bretlandi frá aðilum í Dubai en þeir eru líka með starfsemi í stórum stíl í UK . Nokkur stór verkefni eru í gangi í UAE . Hestamiðstöðvar , keppnisaðstaða , einkaklúbbar og einkaeignir . Verkefnisstjórar og hönnuðir þessara verkefna hafa allir leitað tilboða hjá okkur og verður spennandi að sjá hver niðurstaðan verður . Heiti verkefnis : Styrkur til markaðssetningar á Vatnsþjálfa fyrir sporthesta UAE og USAVerkefnisstjóri : Bjarni Sigurðsson , Formax Paralamp ehf . Tegund styrks : MarkaðsstyrkurFjöldi styrkára : 1 Styrkfjárhæð : 10 millj. kr . Tilvísunarnúmer Rannís : 153488 - 061 Bandaríki Norður-Ameríku : Í Bandaríkjunum byrjuðum við á nýjum markaði en erum nú þegar komin með reynslumikinn umboðsaðila sem búinn er að selja 3 Vatnsþjálfa frá okkur ( svokallaða heildarlausn ) ; Vatnsþjálfi ásamt fullkomnum kæli og vatnshreinsibúnaði . Staðsetning viðskiptavina með okkar vörur í Bandaríkjunum : California : Trifecta , endurhæfinga og þjálfunarstöð fyrir veðhlaupahesta . Texas : Equine Fitness , Þjálfunarstöð fyrir western-keppnishesta . Þessar sölur og staðsetningar eru gríðarlega mikilvægar fyrir áframhaldið og erum við þegar að skipuleggja með okkar umboðsaðila kynningar og heimsóknir til að fylgja þessu eftir . Okkar áætlanir gera ráð fyrir mikilli sölu á þessum markaði á næstu árum og án efa verða Bandaríkin okkar stærsti markaður . ECB Equine Spa sem er okkar söluaðili í USA hefur mikla reynslu á þessum markaði , hefur selt hestavörur í um 15 ár og hefur yfir að ráða gríðarlega góðu tengslaneti . Í gegnum ECB USA handsöluðum við síðan umboðssamning við ECB Cold Spa UK . Sem tekur yfir sölu og þjónustu á vörum okkar í Bretlandi . Eftir ráðleggingar umboðsaðila okkar í USA varð sú breyting á framvindu að í stað þátttöku í sýningu í LA . fórum við í markvissa kynningu á nokkrum endurhæfingar - og þjálfunarstöðvum ásamt dýraháskólum til að kynna okkar vöru og uppskárum við í kjölfarið sölur á tveimur þessara stöðva . Jafnframt var staðfest þátttaka í einni sterkustu alþjóðlegu sýningu , Equitana með yfir 250.000 gestum frá öllum heimshornum . Eigin söluskrifstofa í UAE Dubai . Aðgangur að markaðnum í UAE milliliðalaust , gott tengslanet að myndast við markaðinn . Umboðsaðili fundinn fyrir okkar vörur í Bandaríkjunum . Farið markvisst í kynningarferðir 2016 , í kjölfarið seljast 3 Vatnsþjálfar til Bandaríkjanna . Markaðssetning komin í hendur aðila í USA sem hefur gott tengslanet og mikla reynslu á þessum markaði . Samið við umboðsaðila í Bretlandi fyrir okkar vörur og seljast í kjölfarið 2 kerfi á síðustu mánuðum 2016 .